(1650) Dat wiert gesongen en gespelt , De dochters en vrouwen waren al bly van geeste , Sy dansten ende sprongen , en elck songh om ’ t meeste : Alderhande Liedekens , ende maeckten goede chier : Ia dacht ick , wat doet allen ons lecker Stallen - bier ? 3 .Alle de vreught en gingh doen maer eerst aen , Sy gingen eenen dans in ’ t ronde maken , En daer begost te singen eenen drolligen Haen : Niet meer Lincken droncken drincken , Noch al droncken Lincken drincken .Ey schijt in u broeck , al soudt ghy stincken , Dat wenschte ick den Vendt naer sijn bedrijf .